Tønsberg stasjon

**Tønsberg stasjon** er jernbanestasjonen i Tønsberg. Stasjonen ligger på Vestfoldbanen og ble åpnet i 1915 da linjen ble lagt om gjennom Tønsberg.

## Historikk
Da Vestfoldbanen (daværende navn Grevskapsbanen) ble åpnet i 1881 lå Tønsberg stasjon ved byfjorden, like sør for dagens Slottsfjelltunnelen. Tunnelen, som i dag er veitunnel, var i 1881 Norges lengste jernbanetunnel. Sporet inn til Tønsberg var et sidespor, noe som førte til at togene enten måtte rygge inn eller ut av stasjonen. Allerede i 1894 ble det vurdert alternative ordninger for Tønsberg stasjon. Da Tønsberg-Eidsfossbanen åpnet i 1901 hadde man behov for en jernbanelinje helt ned til havneområdet.  Dette er en av årsakene til at denne banen ikke benyttet den eksisterende stasjonen, men en nybygget stasjon på *Knapløkken*.  Det er denne stasjonen som senere ble den nåværende Tønsberg stasjon.

Stortinget besluttet i 1910 å lage en jernbanesløyfe i Tønsberg slik at togene ikke måtte snu. Det ble besluttet at de to jernbanelinjene skulle ha en felles stasjon på Knapløkken. Fellesstasjonen og jernbanesløyfen ble tatt i bruk 1. oktober 1915.

### Bildegalleri – 1902–2011

Fil:Tønsberg stasjon 1902.jpeg|Da Grevskapsbanen åpnet 1881, lå Tønsberg stasjon ved byfjorden, like sør for Slottsfjelltunnelen som var jernbanetunnel. Dagens fellesstasjon overtok i 1915. Bak i bildet sees Tønsberg domkirke.
Fil:Jarlsberg og Larviks amt nr 43- Kart over Tønsberg, 1883.jpg|Kart over Tønsberg 1883 som viser hvor den gamle jernbanestasjonen lå nede ved Byfjorden
Fil:Part of panorama photo of Tønsberg, Vestfold - Riksantikvaren-T084 01 0527 from 1908 - Slottsfjellet, Slottsfjellstårnet, Slottsfjellmuseet, Slottsfjellskolen, Nordbyen, Tønsberg domkirke, Tønsberg ganle stasjon 02.jpg|Del av panoramafoto av Tønsberg i 1908, med Tønsberg gamle jernbanestasjon ved Nedre Langgate langs Tønsbergfjorden omtrent midt i bildet.
Fil:Tønsberg (14416740119).jpg|Flyfoto av Tønsberg, med blant annet jernbanelinjer og stasjonsområde 1947
Fil:Tønsberg (14417034408).jpg|Deler av Tønsberg sentrum 1949, med jernbanestasjonen øverst til venstre i bildet
Fil:Slottsfjellet (14611110555).jpg|Slottsfjellet, landemerket i byen, med jernbanestasjonen et stykke bak. Flyfoto fra 1957. 
Fil:View of Tønsberg.jpg|Tønsberg med stasjonsområdet og jernbanelinjene inn i Jarlsbergtunnelen gjennom Frodeåsen foran i bildet. Tunnelen åpnet i november 2011. Bildet er tatt samme vår.


### I dag
Nordfra gikk Vestfoldbanen tidligere i en stor sløyfe sørøstover rundt byen for å komme inn på stasjonen. Tønsberg kommune vedtok sommeren 2002 å fjerne denne sløyfen og omgjøre stasjonen til en sekkestasjon som Kristiansand stasjon, det vil si at togene kjører inn og så ut igjen i motsatt retning, i stedet for å kjøre rett gjennom stasjonen som ved de fleste stasjoner. Jernbaneverket protesterte mot dette vedtaket og påpekte at å vende tog tar tid som vil legge på omtrent ti minutter i reisetid. Lokalpolitikere ønsket imidlertid ny debatt om saken.

Da Jarlsbergtunnelen ble åpnet 2011, var sporene blitt lagt om slik at trafikken på jernbanesløyfen ble flyttet fra avsnittet Barkåker–Tønsberg til avsnittet Tønsberg–Sem. For passasjerer nordfra fikk dette samme innvirkning på reisetiden som en sekkestasjon ville hatt; sløyfen rundt byen ble fra samme tidspunkt tatt i bruk for sydgående tog. 

Sikkerhetsmessig er stasjonen en grensestasjon. Dette betyr at den oftest er betjent av togekspeditør. Når stasjonen er ubetjent er kryssinger eller forbikjøringer ikke mulig.
### Bildegalleri – stasjonen i 2011 og 2015

Fil:Tønsberg railway station.jpg|Tønsberg stasjon 11. november 2011. Åpningen av Jarlsbergtunnelen feires med partytelt og nytt togsett ved plattformene.
Fil:Tønsberg stasjon perrong spor Slottsfjellet 2015-10-23 distorted panorama.jpg|Tønsberg stasjon sett fra spor 2 med «buss for tog» på parkeringsplassen og Slottsfjellet i bakgrunnen
Fil:Tønsberg stasjon Narvesen Slottsfjellet Rådhus 2015-10-23 distorted panorama a.jpg|Tønsberg stasjon med Narvesen-kiosk, varmestue for busspassasjerer og annet.
Fil:Tønsberg stasjon parkering 2015-10-23 distorted panorama cropped.jpg|Det meste av den gamle stasjonsbygningen ble beholdt da en utvidet og bygde om stasjonsområdet med overbygg og annet.


## Referanser




## Litteratur
* 
* 

## Eksterne lenker
* 

*